МВФ и Световната банка ще се борят срещу въздействието на коронавируса Двете международни финансови институции призоваха правителствата и централните банки да ограничат разпространението на вируса Международният валутен фонд ( МВФ ) и Световната банка заявиха , че са готови да помогнат на страните членки да се справят със социалните и икономическите предизвикателства , поставени на изпитание от бързо разпространяващата се епидемия от коронавирус , включително чрез спешно финансиране , съобщава Ройтерс . В съвместно изявление двете международни финансови институции заявиха , че са съсредоточени особено върху бедните страни , където здравните системи са най - слаби , и в същото време призоваха страните членки да засилят системите за здравен надзор и реагиране , за да ограничат разпространението на вируса . " Международното сътрудничество е от съществено значение за опазване на здравето и за справяне с икономическото въздействие на вируса Covid - 19 " , се посочва в изявлението . Избухването потапя световната икономика в най - лошия ѝ спад след световната финансова криза , предупреди в понеделник Организацията за икономическо сътрудничество и развитие ( ОИСР ) , призовавайки правителствата и централните банки да се борят , за да избегнат още по - негативни последствия . Очаква се министрите на финансите от седемте най - големи икономики в света ( Г - 7 ) да проведат във вторник конферентен разговор , за да обсъдят мерки за справяне с икономическото въздействие на коронавирусната епидемия . МВФ заяви , че има набор от средства и инструменти , за да помогне на страните да отговорят на икономическото въздействие на коронавируса . Механизмът за бърз кредит ( RCF ) и Инструментът за бързо финансиране ( RFI ) , който може да предостави спешна финансова помощ на страните членки , които могат бързо да бъдат изплатени , беше използван през 2016 г . за подпомагане на Еквадор след голямото земетресение . МВФ може също да увеличи съществуващите програми за отпускане на заеми , за да отговори на спешните нужди , свързани с епидемията . Например , фондът предостави допълнителни средства на Гвинея , Либерия и Сиера Леоне през 2014 г . за борба с епидемията от ебола . В четвъртък говорителят на МВФ Гери Райс заяви пред репортери , че Фондът не е получил никакви искания за съдействие .